Bratislavská jar
Kostrova báseň oslavujúca oslobodenie Bratislavy roku 1945.

Aká to bola jar! Dejiny nezabudnú
jej príchod svýbuchmi v ovocných záhradách.
Do vône fialiek miešal sa pušný prach.
A tí, čo zaliezli do hrobov celkom ku dnu,

v tretí deň zdvihli sa, počujúc ruskú reč
a vyšli na svetlo. Cez stromy rozkvitnuté
zazreli neznámych vojakov na zákrute,
tamhore ulicou, jak zimu ženú preč.

Okvetia voňali a ešte počuť bolo
priam z vekov hlbiny ponuro dunieť ľad.
V mumlavom orchestri dunivých kanonád
do výšok vytiahol škovránok tenké sólo.

Ján Kostra
Poézia